અમદાવાદ: અમદાવાદ રાજકોટ હાઈ વે પર લીંબડી નજીક અાઈપીએસ અધિકારી પ્રવીણ સિંહાની કારને અકસ્માત થયો હતો. જો કે અા ઘટનામાં બે જણાને સામાન્ય ઈજા થઈ હોવાનું જાણવા મળે છે. ગુજરાત કેડરના અાઈપીએસ અધિકારી પ્રવીણ સિંહા અમદાવાદથી નીકળી રાજકોટ તરફ જઈ રહ્યા હતા ત્યારે નેશનલ હાઈ વે ૮ પર લીંબડી નજીક ટોકરાળા ગામના પાટિયા પાસે તેમની કાર ટ્રક પાછળ ઘૂસી જતાં અા અકસ્માત સર્જાયો હતો. અા અકસ્માતમાં પ્રવીણ સિંહા સહિત બે વ્યક્તિને સામાન્ય ઈજા પહોંચતાં તેમને લીંબડીની હોસ્પિટલ ખાતે પ્રાથમિક સારવાર અપાઈ હતી.